આગામી એપ્રિલ ૨૦૧૬થી દેશભરમાં ગુડ્સ એન્ડ સર્વિસ ટેક્સ લાગુ થવા જઈ રહ્યો છે. ઈન્કમટેક્સ વિભાગે આ અંગે જોરદાર તૈયારીઓ પણ શરૂ કરી દીધી છે. ઈન્કેમટેક્સ વિભાગે ગુડ્સ એન્ડ સર્વિસ ટેક્સને ધ્યાનમાં લઈને એક નવું સોફ્ટવેર તૈયાર કર્યું છે. ઈન્કમટેક્સ બિઝનેસ એપ્લિકેશનના નામથી તૈયાર કરવામાં આવેલ આ નવા સોફ્ટવેરને આગામી ઓક્ટોબરથી લોન્ચ કરવાની સરકાર યોજના બનાવી રહી છે. આ સોફ્ટવેરથી ડિપાર્ટમેન્ટ ઈ-ફાઈલિંગ સિસ્ટમ સિવાય ગુડ્સ એન્ડ સર્વિસ ટેક્સ અને આરબીઆઈની ઓફિસને સાથે પણ જોડવામાં આવશે. આ પ્રકારના સોફ્ટવેરથી સૂચનાઓનું આદાનપ્રદાન ઝડપથી થઈ શકશે તથા ક્રોસ વેરીફિકેશન પણ ઝડપથી થશે તથા આ તો સોફ્ટવેરનો લાભ સરકારની વિવિધ એજન્સીને પણ મળશે.